Nattravner

natthauker
 typiske nattravner

Nattravner eller nattravnfamilien (Caprimulgidae) er en familie med moderne fugler i ordenen Caprimulgiformes (nattravnfugler). Familien består av 98 arter (228 taxa), fordelt i to underfamilier med til sammen 19 slekter. Kun en art finnes i Norge, vanlig nattravn (Caprimulgus europaeus).

 Utbredelse 
Natthaukene er endemiske for Amerika, men typiske nattravner har generelt en kosmopolitisk utbredelse, med unntak for polområdene.

 Beskrivelse 
Nattravner er stort sett nattaktive fugler som livnærer seg av større, flyvende insekter som fanges i flukt. Artene har som regel usedvanlig god kamuflasje i sitt habitat. Fjærdrakten mimerer typisk bergarter, løv og bark. Særtrekk er store munner og korte nebb. De fleste artene har dessuten korte lemmer og små føtter med tre tær som vender framover. Baktåen er svært kort og den midtre framtåen lang i forhold til de to andre. Mellom framtærne vokser det en hinne fram mot første ledd på hver tå. Vingene er lange og spisse, mens stjerten, som består av 10 halefjær, er avrundet. Typiske nattravner skiller seg fra natthaukene gjennom å ha et noe lengre nebb og en mykere fjærdrakt.

 Underfamilier og slekter 
Slektene under er i henhold til Handbook of the Birds of the World Alive.Cleere, N. (2016). Nightjars (Caprimulgidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Besøkt 2016-05-14

 Chordeilinae, natthauker (6 slekter, 20 arter)
 Eurostopodus, (7 arter)
 Lyncornis, (2 arter)
 Gactornis, (1 art)
 Chordeiles, (6 arter)
 Lurocalis, (2 arter)
 Nyctiprogne, (2 arter)
 Caprimulginae, typiske nattravner (14 slekter, 78 arter)
 Nyctipolus, (2 arter)
 Systellura, (3 arter)
 Nyctidromus, (2 arter)
 Eleothreptus, (2 arter)
 Uropsalis, (2 arter)
 Setopagis, (4 arter)
 Hydropsalis, (4 arter)
 Macropsalis, (1 art)
 Siphonorhis, (2 arter)
 Nyctiphrynus, (4 arter)
 Phalaenoptilus, (1 art)
 Antrostomus, (12 arter)
 Caprimulgus, (38 arter)
 Veles, (1 art)

 Referanser 

 Eksterne lenker 


Kategori:Fugler
Kategori:Fugler formelt beskrevet i 1825
Kategori:Dyr formelt beskrevet av Nicholas Aylward Vigors